Age Oks

Age Oks (sündinud 29. mail 1970 Vändras) on eesti priimabaleriinAge Oks Eesti Balletiliidu kodulehel. Vaadatud 22.11.2025. ja balletipedagoog. Ta on esinenud ka nime Agnes Oaks all.Toomas Edur, Age Oks. Age Oks sai Londonis nime Agnes Oaks. Eesti Naine 1995, nr 9.

Aastatel 1990–2009 tegi ta kõrget tunnustust pälvinud balletisolistina rahvusvahelist karjääri Suurbritannias ja ka mujal maailmas.

Haridus
Age Oks on lõpetanud 1988. aastal Tallinna Koreograafiakooli, õppinud aastatel 1988–1989 Moskva Suure Teatri Balletiakadeemias ning lõpetanud 2007. aastal diplomiga Londoni Kuningliku Balletikooli kutseliste tantsijate pedagoogi koolituskursuse.

Töö ja looming
Oks töötas kuni 1990. aastani Estonia teatri balletisolistina. Seal tantsis ta oma esimesed peaosad ballettides "Luikede järv" ning "Romeo ja Julia".

Aastatel 1990–1996 oli ta Londonis Inglise Rahvusballeti ja 1996–1997 Birminghami Kuningliku Balletiteatri esisolist. Aastatel 1997–2009 oli ta vabakutseline balletiartist ja resident-külalissolist Inglise Rahvusballetis.Age Oks Eesti Balletiliidu kodulehel. Vaadatud 22.11.2025. 

Naasnud 2009. aastal Eestisse, töötas ta kuni 2017. aastani Eesti Rahvusballeti kunstilise juhi assistendi ja repetiitorina. 2018. aastast on ta töötanud Tallinna Balletikoolis erialaõpetajana. Ta on õpetanud balletti ka rahvusvahelistel intensiivkursustel. 

Age Oks on koos Toomas Eduriga tantsinud külalisartistina Houstoni Balletiteatris USA-s (1992), Ballet de Santiagos Tšiilis (1998), Soome Rahvusballetis (1998–2001), Zürichi Balletiteatris Šveitsis (2000), Rooma Ooperiteatris Itaalias (2003–2007), Hollandi Rahvusballetis (2004) jm. Lisaks on ta esinenud mujalgi Ameerika Ühendriikides, Kanadas, Lõuna-Ameerikas, Jaapanis, Hiinas, Taiwanis, Koreas, Austraalias, Uus-Meremaal ja enamikus Euroopa riikides. 

Ta on tantsinud selliste maailmakuulsate koreograafide nagu Rudolf Nurejevi, Natalija Makarova, Kenneth MacMillani, John Cranko, Glen Tetley, Ben Stevensoni, Wayne McGregori, David Dawsoni, Russell Maliphanti jpt loomingut.Age Oks Eesti Balletiliidu kodulehel. Vaadatud 22.11.2025.

Age Oks loeb oma rahvusvahelise karjääri alguseks 1990. aastal USA-s Jacksoni balletikonkursil koos Toomas Eduriga saavutatud parima balletipaari auhinna võitu. Üks karjääri tipphetki oli esinemine printsess Diana sünnipäevagalal Wembley staadionil, kus 60 000 pealtvaatajale esitati katkend Inglise Rahvusballeti lavastusest "Luikede järv" (2007).Tiit Tuumalu. Priimabaleriin Age Oks lõpetab karjääri Postimees, 13.11.2008. 

Tippbaleriini karjääri lõpetas ta 2009. aastal. Jaanuari lõpus tähistasid Age Oks ja Toomas Edur 20 koos tantsitud lava-aastat autoriõhtuga Londonis 1560-kohalises Sadler's Wellsi teatrisaalis. Lõplik punkt pandi juulis, kui Inglise Rahvusballett lõpetas hooaja esinemisega Londonis Saint Pauli katedraalis. Oksa viimaseks õpitud-esitatud suurrolliks rahvusvahelistel balletilavadel jäi naispeaosa (kurtisaan) uusklassikalise balleti pärliks peetavas MacMillani koreograafiaga balletis "Manon".Tiit Tuumalu. Priimabaleriin Age Oks lõpetab karjääri Postimees, 13.11.2008.

Oks on Eesti Teatriliidu liige, Eesti Balletiliidu auliige (2003) ning Briti Balletiorganisatsiooni ja Inglise Rahvusballeti balletikooli patroon.Age Oks ETBL-is. Vaadatud 22.11.2026.

2020. aastal ilmus Age Otsa baleriinikarjääri käsitlev raamat "Liblikalend. Tants läbi elu" (Pilgrim, 2020), mis sisaldab Age Otsa meenutusi koos Doris Kareva luuletustega.Age Oks valudes tantsimisest: võtsin päris tihti valuvaigisteid ERR Eeter, 29.11.2020.

Kunstnik Anke Oksa loomingu hulka kuulub maal "Allure. Age Oks, Toomas Edur. Luikede järv. 2011", mis on maalitud Londonis balleti "Luikede järv" proovis. Teos asub Eesti Teatri- ja Muusikamuuseumis.Anke Oks: Allure. Age Oks, Toomas Edur. Luikede järv. 2011 Ajapaik.ee. Vaadatud 22.11.2025.

Peaosi ballettides
<tr valign=top><td>
 Tšaikovski "Luikede järv" 
 Tšaikovski "Uinuv kaunitar" 
 Adami "Giselle" 
 Tšaikovski "Pähklipureja" 
 Prokofjevi "Tuhkatriinu" 
 Delibesi "Coppélia" 
 Massenet' "Manon"
 Tšaikovski "Onegin"
<td>
 Minkuse "Don Quijote" 
 Chopini/Glazunovi "Chopiniana" 
 Minkuse "Bajadeer" 
 Deldevezi/Minkuse "Paquita" 
 "Sphinx" 
 Tšaikovski/Hatšhaturjani "Alice Imedemaal" 
 "Lumekuninganna" 
 "Pulmareis" jpt.

Tunnustus
 1990 – parima paari auhind rahvusvahelisel Jacksoni balletikonkursil Ameerika Ühendriikides (koos Toomas Eduriga)Eesti elulood. ISBN 9985700643. Lk 339.
 2000 ja 2001 – ajakirja Dance International Magazine aasta tantsija auhind (koos Toomas Eduriga)
 2001 – Valgetähe III klassi teenetemärk
 2002 – London Critic's Circle'i unikaalse partnerluse auhind (koos Toomas Eduriga) 
 2002 – Eesti Teatriliidu balletiauhind (koos Toomas Eduriga)
 2004 – Suurbritannia kõrgeim teatriauhind Laurence Olivier Award
 2008 – London Critic's Circle'i parima naistantsija auhind
 2010 – Briti Impeeriumi Ordu komandör (Age Oksale ja Toomas Edurile Eesti ja Suurbritannia kultuurisuhete edendamise eest)Age Oks ja Toomas Edur said Briti kuningannalt ordeni Postimees, 12. juuni 2010
 2023 – MUBA hõbemärk "Paus" – aasta balletiõpetajaSaavutused ja tunnustused Tallinna Muusika- ja Balletikooli koduleht. Vaadatud 10.12.2025.

Isiklikku
Tema õde Anke Oks on kunstnik.Age Oks inspireeris õde Anket baleriine maalima Tartu Postimees, 29.03.2010.

Age Oks oli 26 aastatToomas Edur avameelselt lahkuminekust Age Oksast: aastatega sai sellest fassaad Postimees Elu24, 22.06.2023. (1990–2016) abielus Toomas Eduriga, neil on 2010. aastal sündinud tütar Elizabeth.Age Oks ja Toomas Edur – imelise sünnituse lugu Anne & Stiil / Delfi, 14.01.2010.

Viited

Kirjandus
 Age Oks Eesti teatri biograafilises leksikonis

Välislingid

 Tiina Laanem. Age Oksa ja Toomas Eduri igavene korduseksam Eesti Päevaleht, 8. jaanuar 2000
 Tiit Tuumalu. Priimabaleriin Age Oks lõpetab karjääri Postimees, 13. november 2008
 Anna-Maria Veidemann-Makko. Kuningannalt impeeriumi kõrgeima ordeni saanud priimabaleriin Age Oks: "Tema väärikus ja tarkus oli imetlusväärne!" Õhtuleht, 9. september 2022

Kategooria:Estonia teatri balletitantsijad
Kategooria:Suurbritannia balletitantsijad
Kategooria:Valgetähe III klassi teenetemärgi kavalerid
Kategooria:Briti impeeriumi ordu komandörid
Kategooria:Sündinud 1970